BBC Νότια

Το BBC Νότια (αγγ. BBC South) είναι τοπικός ραδιοτηλεοπτικός φορέας του BBC στη Νότια Αγγλία και έχει την έδρα του στο Σαουθάμπτον. Ο φορέας εξυπηρετεί τις Κομητείες: Χάμπσαϊρ, Νήσο Γουάιτ, Δυτικό Σάσσεξ, Μπράιτον εντ Χόουβ, το ανατολικό Ντόρσετ, το ανατολικό Γκλόστερσαϊρ, Σάρρεϋ και Γουίλτσαϊρ.

 Ο οργανισμός ξεκίνησε την λειτουργία του στις 5 Ιανουαρίου του 1961 με την εκπομπή South at Six, η οποία παρουσιαστήκε από τον Martin Muncaster. Αργότερα η εκπομπή μετονομάστηκε σε South Today. Το 1967 ο Bruce Parker άρχισε να εργάζεται στον οργανισμό και έγινε ο πιο μακροβιότερος παρουσιαστής του οργανισμού, έχοντας παρουσιάσει την εκπομπή South Today για πάνω από 30 χρόνια. Το 1969, το South Today έγινε μέρος της εκπομπής Nationwide. Το BBC South (που μεταδίδεται από το BBC One) περιλαμβάνει την περιφερειακή υπηρεσία ειδήσεων "BBC South Today", το πρόγραμμα επίκαιρων θεμάτων "Inside Out" και μια εβδομαδιαία ημίωρη κυριακάτικη πολιτική εκπομπή αφιερωμένη στην περιοχή. BBC Radio Oxford : εξυπηρετεί την κομητεία Όξφορντσαϊρ. Ο σταθμός εκπέμπει από τα στούντιό του, τα οποία βρίσκονται στην Οξφόρδη στους 95.2 στα FM. Επίσης, ο σταθμός είναι διαθέσιμος μέσω ψηφιακού ραδιόφωνο και μέσω διαδικτύου. Ο σταθμός εκπέμπει ζωντανό πρόγραμμα από τις 6:00 μέχρι τις 19:00 τις καθημερινές, για 13 ώρες τα Σάββατα και για 19 ώρες τις Κυριακές. Παράγει δικό του δελτίο ειδήσεων από τα γραφεία του στην Οξφόρδη, με εξωτερικές μεταδώσεις από όλα τα μέρη της κομητείας. Ο καιρός παράγεται από μία ομάδα στο Σαουθάμπτον. BBC Radio Berkshire : εξυπηρετεί τις κομητείες Μπέρκσαϊρ, το Βόρειο Χάμπσαϊρ και το Νότιο Όξφορντσαϊρ. Ο σταθμός εκπέμπει από τα στούντιό του, τα οποία βρίσκονται στο Ρέντινγκ στις συχνότητες 94.6, 95.4, 104.1 και 104.4 στα FM. Η συχνότητα 104.1 έχει το "δυνατότερο" σήμα από τις υπόλοιπες τρεις. Επίσης, ο σταθμός είναι διαθέσιμος μέσω ψηφιακού ραδιόφωνο και μέσω διαδικτύου από την υπηρεσία BBC iPlayer. Επιπλέον, οι εκπομπές του σταθμού υπάρχουν και σε κατά παραγγελία για μία εβδομάδα στην υπηρεσία BBC iPlayer. Ο σταθμός ξεκίνησε να εκπέμπει στις 21 Ιανουαρίου του 1992, ως αδελφικός σταθμός του |Radio Oxford]], μεταδίδοντας μέρος του προγράμματός του κάθε πρωΐ. Λόφω διάφορων προβλημάτων το BBC ανακοίνωσε ότι το Radio Oxford στις 6 Απριλίου του 1996 θα μετανομαστεί σε BBC Thames Valley FM. Στις 14 Φεβρουαρίου του 2000, οι δύο σταθμοί διαχωρίστηκαν. Ο σταθμός πήρε το τίτλο του "Ραδιοφωνικού σταθμού της Χρονιάς" στα βραβεία Φρανκ Γκίλαρντ. Ο Άντριου Πιτς κέρδισε το αργυρό στην κατηγορία "Εκφωνητής Προγράμματος". Το 2013, ο Άντριου Πιτς κέρδισε το χάλκινο στην κατηγορία "Πρωϊνό Πρόγραμμα της Χρονιάς" στα βραβεία Ακαδημίας Ραδιοφώνου της Σόνι. BBC Radio Solent : εξυπηρετεί τις κομητείες Χάμπσαϊρ, Ντόρσετ και Νήσος Ουάιτ. Ο σταθμός εκπέμπει από τα στούντιό του, τα οποία βρίσκονται στο Σαουθάμπτον στους 96.1 και 103.8 στα FM και στους 999, 1359 στα AM. Επίσης, ο σταθμός είναι διαθέσιμος μέσω ψηφιακού ραδιόφωνο και μέσω διαδικτύου με τη χρήση του Flash Player και του Windows Media Player. Ο σταθμός, ο οποίος ξεκίνησε να εκπέμπει στις 31 Δεκεμβρίου του 1970, πήρε το όνομά του από την θάλλασα Σόλεντ, η οποία είναι η περιοχή ανάμεσα στο Σαουθάμπτον, στο Πόρτσμουθ και τη Νήσο Γουάιτ. Τα στούντιο του οργανισμού εδρεύουν στο Σαουθάμπτον, με τοπικά τηλεοπτικά και ραδιοφωνικά στουντίο στις πόλεις Μπράιτον, Οξφόρδη, Πόρτσμουθ και Ρέντινγκ. Πριν την μετακίνηση του οργανισμού, το 1991, στα τωρινά του στούντιο, ο οργανισμός στεγάζοταν σε ένα πρώην ξενοδοχείο δίπλα στο σιδηροδρομικό σταθμό του Σαουθάμπτον. Τη δεκαετία του 1970 ο οργανισμός αναβάθμισε τον εξοπλισμό λόγω της έγχρωμης τηλεόρασης. Το κτήριο περιείχε ένα μεγάλο στούντιο, το οποίο χρησιμοποιούνταν από την εκπομπή South Today και ένα μικρό στούντιο, το οποίο ήταν για τις ειδήσεις. Λόγω έλλειψης χώρου, συνήθως η κάμερα βρισκόταν στον διάδρομο με κατεύθυνση προς το δωμάτιο. Το 1991, ο οργανισμός μετακόμισε στο καινούργιο κτήριο. Το νέο κτήριο έχει πολύ μεγαλύτερα στούντιο από το προηγούμενο και σε αυτό στεγάζεται ο ραδιοφωνικός σταθμός BBC Radio Solent. Επιπλέον, στο νέο κτήριο υπάρχουν και αίθουσες για το μοντάζ. Επίσημη Ιστοσελίδα